Helten vi trenger
Regi: 
Andrew Davis. 
Amerikansk actiondrama - 15 år, egnet voksne. 

STJERNER: 
Kevin Costner, Ashton Kutcher, Neal McDonough, Clancy Brown, Sela Ward. 

HANDLER OM: 
Kevin Costner er den steintøffe «svømmeren»: 
Kystvaktens aller mest utsatte redningsmann, han som kaster seg ut i frådende havn og iskalde stormkast for å redde mennesker i havsnød. 
Strengt tatt er Costner litt for gammel for gamet; sårene tallrike, arrene betydelige, ekteskapet skrantende. 
Etter en særdeles - og fatal - redningsaksjon «går han på land». 
Han blir lærer, for nye redningsrekrutter. 
Der treffer han den unge, absolutt blærete, men spesielle Ashton Kutcher. 

DOM: 
Costners rolle er et fag han kan ut og inn: handlekraftig, erfaren, verdens dyktigste - og sårbar mann. 
Kutchers unge «verdensmester» falle også naturlig. 
Det er kompetent action og givende samspill mellom de to. 

Men: 
Alt får temmelig som forventet. 
Sentimentaliteten er alltid nærværende. 
Det har vært laget dusinvis av filmer som dette tidligere. 
Og man bli aldri overrasket. 
Sett i et litt større perspektiv, virker det som dette er mytologien om en type helter Amerika (OG KANSKJE VI) trenger - mer enn noen gang. 
Derfor skal de dyrkes, i ord, bilder og toner. 
Storslagent, alt sammen. 
